2 โบรกฯ ประสานเสียง AMANAH เสี่ยงติด Cash Balance คาดเริ่ม 3 ม.ค.61
2 โบรกฯ ประสานเสียง AMANAH เสี่ยงติด Cash Balance คาดเริ่มใช้ 3 ม.ค.61
29 ธ.ค. 2560

ผู้สื่อข่าวรายงานว่า บริษัทหลักทรัพย์ฟิลลิป (ประเทศไทย) จำกัด (มหาชน) และบริษัทหลักทรัพย์ทิสโก้ จำกัด คาดว่า บริษัท อะมานะฮ์ ลิสซิ่ง จำกัด (มหาชน) หรือ AMANAH เป็นหลักทรัพย์เข้าข่าย Turnover List สัปดาห์สิ้นสุด 28 ธันวาคม 2560 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 3 มกราคม 2561
ขณะที่หลักทรัพย์ที่จะสิ้นสุดระยะเวลาการใช้ Cash Balance หรือ Trading Alert ในวันนี้ (29 ธ.ค.) ได้แก่ ใบสำคัญแสดงสิทธิในการจองซื้อหุ้นสามัญของบริษัท กรุ๊ปลีส จำกัด (มหาชน) หรือ GL ครั้งที่ 4 (GL-W4) แต่ต้องระมัดระวังว่าตลาดฯอาจกลับมาขยายเวลาการใช้ Cash Balance